**פרוטוקול ישיבת מועצה – אגודת הסטודנטים 22.05.23**

**תקציר:** התקיימה שיחה בנושא מחאת הסגל הבכיר ומענה אקדמי הולם.

**נוכחים:** 36 חברי מועצה

**עדכוני הנהלה**

**עדן סנדרס:** היו אמורות להיות היום הצעות לשינוי תקנון שבסוף נדון בהן בישיבה הבאה. בגלל שהתפנה זמן נאריך את העדכונים ונדבר בהרחבה על המחאה של הסגל הבכיר. אם למישהו יש הצעות או רעיונות, מעולה. אם למישהו יש משהו בוער שהוא רוצה להעלות אז בכיף אם יתפנה לנו זמן.

**דניאל זילבר:** למי שלא שם לב עדכוני הנהלה הפכו לעדכוני אגודה. מי שנמצא בוועדות ורוצה לספר משהו על פעילות הוועדה או מי מכם שרוצה להעלות יוזמת נציגים זה חלון הזמנים. בנוסף לעדכוני הנהלה רגילים שאעדכן באופן רוחבי, זה המקום שלכם לבוא להציג באופן רשמי. כל נציג יכול להעלות דברים בלו"ז, זה נותן מסגרת גם עדכוני הנהלה במהות שלהם הם עדכוני אגודה. בעבודה שלי אני קמה בבוקר ומסיימת בערב, ככה גם כל הרמ"חים- זה ברמת האגודה, זה מה שקורה לסטודנטים. רצינו לשנות את השם מהנהלה לאגודה. אציג רגע עדכוני הנהלה רוחביים, גם עדכונים מהמחלקות וגם באופן כללי שנידון כאגודה ואחר כך נדבר על הסגל הבכיר. שאלות?

מי יודע מה קורה ביום רביעי הקרוב? ביום רביעי הקרוב מתקיים יום כדור הארץ בקמפוס. יום כדור הארץ היה לפני שבוע-שבועיים אבל אנחנו נקיים אותו בקמפוס ברביעי. יהיו ירידים מכל הסוגים, דוכנים ירוקים, מכירת כוסות נספרסו, בגדים יד שניה בשעות 10:30 עד 13:15. מחלקת מעורבות חברתית עובדת על זה קשה כדי לפרסם את זה בקמפוס. מישהו ראה את זה בקבוצת נציגים? תשלחו את זה שוב כדי שתוכלו להפיץ.

בלי קשר לזה, החודש זהו חודש הגאווה- בתאריך ה-12.6 תהיה הפסקה גאה עם קוקטיילים, דיג'יי וכו'. נעדכן שעה בהמשך. אם באירועי הגאווה עסקינן, נתייחס לאירוע שמתקיים ברגעים אלו היום. יש מישהו שלא יודע על מה אני מדברת? מתקיים אירוע בקמפוס שהאג'נדה שלו לא ברורה. הם רוצים לדבר על האידיאולוגיה בין גברים לנשים. בפועל כשנחשפנו ברשתות היה ברור שמדובר על אירוע שמדבר על להט"ב וגברים ונשים בהקשר של נידה עם נטייה ברורה של דיכוי להט"בים. מהרגע שזה הגיע לאוניברסיטה התחיל דו שיח עם התא, הם טוענים שזה ממש לא לעניין ושזה אירוע דתי. במהלך היומיים האחרונים התאספה מחאה שהייתה אמורה להתקיים ברגעים אלה ובפועל לא מתקיימת מתוך הבנה שמי שנמצא ורוצה להיות נוכח הם בכלל לא סטודנטים ערבים. שתכירו בסוף האירוע מתקיים אבל האוניברסיטה השיגה הודעה בכתב שלא מדובר באירוע להט"ב באופן מובהק. שאלות? האירוע מתקיים באולם דולפי.

יריד התעסוקה מתקיים בתאריך ה-6.6, אנחנו בשיא של גיוס של כל החברות שנמצאות. יש חברה שעוד לא יצרנו איתה קשר ואתם חושבים שחשוב שתשתתף ביריד, תגידו לנו כדי שנוכל לגייס. אגיד באופן כללי שהיה קשה לגייס השנה חברות. בדרך כלל יש 100 חברות כרגע יש 80, זה מראה על דעיכה בשוק התעסוקה. עדיין אירוע מוצלח, אבל ככל הנראה יהיה פחות חברות מפעמים קודמות. ללא קשר ליריד שמתקיים ע"י נכס והמרכז לפיתוח קריירה. האגודה פועלת לקיים פינות שיח בין הסטודנטים לבוגרי האוניברסיטה שהשתלבו בתעשייה עם איזשהו לאנץ' בוקס נחמד. מנכ"ל, סמנכ"ל או איזשהו בעל תפקיד מהמגזר הציבורי או הפרטי. זה אירוע נחמד, יהיו בסביבות 250 סטודנטים. המטרה לייצר חשיפה לסטודנטים לא למסלול הרגיל שלהם. העניין פה לא להביא מהנדס בכיר, אלא להביא אנשים שלמדו מהצד המערבי או מהצד המזרחי והצליחו להגיע לאיזשהו מקום בחברה מסוימת, או בוגרים שהקימו חברה מתוך העבודה שלהם ולא מתוך המקצוע. אני לומדת פילוסופיה, אבל לא אהיה פילוסופית ככל הנראה. המטרה לתת פרספקטיבה אחרת באירוע. מי מכם שרוצה להיות מעורב ולקחת חלק תעדכנו. שאלות?

**עינת טוביה:** איך קוראים לאירוע?

**דניאל זילבר:** הוא יהיה ביריד התעסוקה פשוט.

**לבנה צליל:** אנחנו עושים יריד תעסוקה ייעודי לסטודנטים. אם מכירים עסקים ארגוניים שעובדים במזרח אסיה, מוזמנים להגיד. זה ביום שני הקרוב. היריד יחסית בנוי כבר, אבל אם יש משהו תעדכנו. אנחנו עושים גם ערב בוגרים, ערב שולחנות עגולים בהשתתפות מספר בוגרי החוג. לא בשאיפה למנכ"לים, אלא כל מי שיצא ממזרח אסיה ועושה משהו, כי זו שאלה אצלנו בחוג של מה עושים עם התואר. זהו תודה. זה יוזמה לא שלי. עשו את זה גם לפניי. מי שיזם את זה הגיע כבוגר. הערב בוגרים זה קצת יוזמה שלי. חשבנו יחד על המרכז לפיתוח קריירה.

**דניאל זילבר:** כמה עדכונים אקדמיים. מבצע בחינות מתחיל עם תקופת הבחינות שקרובה יותר ממה שחושבים. אם יש לכם מבחנים שלא נמצאים בבנק הבחינות ואתם רוצים לתת נפח עוד קצת לפני שמתחילים את המבצע, תשלחו לנו. בהקשר הזה הייתה תקלה שנמשכה הרבה מאוד זמן בבנק הבחינות, עכשיו המערכת עובדת בצורה מעולה. חוסן באקדמיה, רץ בימי ראשון-שני. חונכויות הנדסה, יש בסביבות 20 סטודנטים שמקבלים חניכה ע"י חונכים משנים מתקדמות יותר. אם אתם חושבים שיש צורך לפרויקט חונכות בפקולטה שלכם, דברו איתנו. אנחנו מתקרבים למועד של בניית תוכניות עבודה. כבר עכשיו המנהלים חושבים איך אפשר לקדם את שנה הבאה.

**טלי ברלין:** תוכלי להגיד למי לפנות בכל דבר.

**דניאל זילבר:** לפנות לתומר בינשטוק.

**טלי ברלין:** על יריד תעסוקה מי שרוצה לקחת חלק?

**דניאל זילבר:** תפנו ישר אליי. יש לי עדכון אחד אחרון שפחות קשור למחלקות, אבל קשור אליכם. מי שלא היה בקשב עד עכשיו - תהיו בקשב. פרויקט ליד. מישהו שמע עליו? בתוך הקמפוס.

**דובר:** למה אין מצגת?

**דניאל זילבר:** לא הכנו. רצים בלי המצגת. חסרה לכם?

פרויקט ליד. האוניברסיטה באופן כללי בתקופה של שינוי. מבינים שאחרי הקורונה יש צורך בשינוי גם בהוראה וגם בקמפוס באופן רוחבי. האוניברסיטה עושה המון תהליכים כדי לשפר את חווית הסטודנט בקמפוס. איך אני מגיע לכאן, האם יש לי מה לאכול, האם טוב לי בקמפוס, גם ברמה הלימודית. הפרויקטים מתחלקים ל-3. פרויקט מחשובי שפחות רלוונטי אלינו, פרויקט נוסף שכרגע אין משהו מיוחד לגבי זה ופרויקט הליד. בפועל ברמת הסטודנט כרגע אין משהו מהותי שתדעו ותכירו, אך אם מישהו מעוניין לשמוע אנחנו פה ודברו איתי על זה.

פרויקט הליד, מטרתו להוביל תכניות לימוד שמרגישות שלא מספקות מענה מספק לסטודנטים ולחדש אותם. אגיד בכוכבית, ברפואה יש פרויקט אחר, כי אצלם המצב אחר, חמור. אז נשים את זה בנפרד. בלי קשר, פרויקט הליד מתעסק בכל מיני חוגים. ממש בא לי לשלוף לכם את רשימת החוגים עצמם. זה מתחלק גם לפקולטות וגם לחוגים. לצורך העניין - מדעים מדויקים נמצאת שם. גם החוג למדעי המדינה. למה? ככה. כי הם החליטו.

הרשימה המלאה: הנדסת חשמל, הנדסה ביו רפואית, כל הפקולטה למשפטים, כל הפקולטה לניהול, מדעי המדינה, הפקולטה למדעים מדויקים, והפקולטה למדעי החיים. יש הרבה יחידות שצריך לשפר אותן. יש כל חודש-חודש וחצי ישיבה שלהם עם נאמני הליד, בכל מקום זה מישהו אחר. אני נפגשתי איתם לפני בערך 3 שבועות והם רוצים שהסטודנטים יהיו שם. הם טוענים שהפקולטות רוצות אבל הן לא מגיעות לזה פרקטית. אם אני אדבר על תפקידנו כאגודת הסטודנטים, זה התפקיד שלנו, הלמידה שלנו ומה עושים כדי ללמוד. זה מתחלק ל-2. אחד - רוצים לשמוע מסטודנטים ברמה הרוחבית באחד המפגשים שצפוי להיות בחודש יוני. הם גייסו כבר סטודנטים ורוצים לגייס עוד כדי לשמוע על חווית הלימודים שלהם, זה ברמה הרוחבית. ברמה הנקודתית, חשוב לשבת עם הפקולטות ולחשב את זה. זה משהו שאני לא יכולה לעשות. עובדות מחלקת אקדמיה עושות עבודה מסוימת וללכת לשבת עם מדעי המדינה אני לא יכולה לעשות. זה חייב לבוא מהסטודנטים ומכם כנציגים. אם הקראתי ברשימה מקודם את שם החוג שאתם לומדים בו, דברו איתי כדי שאעשה קשר, אני ותומר נעזור בקישור הראשוני ומשם נרוץ בפקולטות עצמן כדי לשפר את הדברים כפי שהם אמורים להשתפר. שאלות?

**עודד שטראוס:** מה אם אין את הפקולטה שלי ברשימה?

**דניאל זילבר:** זה פיילוט ראשוני. צפוי להיות גם פיק שני. בשנה הקרובה עושים שינוי לפקולטות שלנו ובשנה הבאה יהיו עוד. שאלות נוספות?

**טלי אבנת:** הפקולטה למדעים מדויקים או הפקולטה למדעי החיים?

**דניאל זילבר:** גם וגם.

בואו נדבר על סגל בכיר.

**שיר בטט:** צריך לדבר על הסגל הזוטר. השקט התעשייתי שלהם נגמר בתאריך 30.6 ממש לפני תקופת מבחנים ואז לא יהיה מענה במיילים ולא יהיו ציונים.

**דניאל זילבר:** נאמר לך?

**שיר בטט:** זה נכתב בהסכם. צריך להיערך לישיבה של יוני.

**דניאל זילבר:** לא שמעתי על הדברים מהסגל הזוטר.

**שיר בטט:** הם ישבתו ברגע שהם יוכלו. עכשיו הם בעיצומים רק בהנגשות של הקורס.

**דניאל זילבר:** בואו נתחיל בסגל בכיר ונעבור לסגל זוטר. סגל בכיר - ממש רציתי להציג לכם את המצגת שראינו במשרד האוצר לגבי הסכמי השכר באופן כללי אבל לא הספקתי לקבל אותה בזמן, לכן לא אעשה זאת. לא אדבר ברמת מה קורה בהסכמים עצמם, אני אסביר לכם מה קורה בשטח. אני לא יודעת מה דעתי. נדבר על זה רגע ונתקדם.

ההסכמים היו בתוקף עד שנת 2019, בפועל מאז מנסים לשבת עם משרד האוצר והארגון שמייצג את האוניברסיטאות, ור"ה, כדי לסגור הסכמי שכר שהם קיבוציים והכרחיים. זה לא שחותמים על חוזה ומחליטים כמה שכר מקבלים, זה קורה פעם בכמה שנים. עצם זה שלא היה הסכם הרבה זמן, גורם לשחיקת השכר. בפועל מה שקרה בתקופת הבחירות האחרונה זה שהחליטו על עיצומים, כי המשא ומתן עם האוצר לא נתן את מה שהם חושבים שמגיע להם. הם יצאו בעיצומים והפסיקו אותם, לפני שבועיים-שבועיים וחצי היו שוב עיצומים שלא למדנו בהם, כאות מחאה על זה שלא התקבל.

אחרי ימי השביתה שמענו חדשות טובות ושדברים מתקדמים, התחיל שיח יותר חיובי. הבנו שהדברים קצת מתקדמים. בפועל לפני 5 ימים קיבלנו הודעה על שביתה כללית החל מאתמול. למה? פחות או יותר מאותן סיבות. האוצר לא מוכן לעשות שיחות בתום לב, ור"ה גם כן רוצים לקדם דרישות ספציפיות ולא מוכנים לשאת ולתת. בפועל אין פה צד שצודק. הדברים סותרים ועלינו כאגודת סטודנטים לתמרן. בסופו של דבר, אם אנחנו נתקלים באיזושהי בעיה או התאמות לימודיות שנצטרך בגלל השביתה, נצטרך שהסגל יהיה איתנו. יש הרבה סיבות לתמוך בסגל אנחנו חיים איתם. מצד שני יש הרבה לחצים לצאת נגד הסגל ולתמוך באוצר מתוך הבנה שור"ה והאוצר טוענים שהשינויים שרוצים לקדם הם שינויים שמתייחסים לשיפור איכות ההוראה בכללי והסגל הבכיר לטענתם מרוויח הרבה מאוד כסף.

בימים האחרונים, בשבועות האחרונים התעסקתי בזה בכל מיני רמות. אם נסתכל על הנתונים אין צד שצודק באופן מוחלט כמו כל משא ומתן. אין מישהו שממש מקופח או לא צודק, יש שני צדדים שמנסים להשיג את הטוב ביותר, כל אחד מטעמו ואנחנו סוג של בני ערובה לדבר הזה. משתמשים בנו כאיזשהו מנוף של לחץ. מתוך הבנה זו יצא הפוסט בשבוע שעבר. לא כי תומכים או מתנגדים לסגל הבכיר. מתוך הבנה של "שבו תדברו". לא הגיוני שזה בא על חשבוננו שלא מגיעים להסכם וזה נופל עלינו. לא לגיטימי.

שני הצדדים אהבו שעשינו רעש כי זה בא לטובתם. לא רק אנחנו כאגודה עשינו רעש, אלא גם אגודות באוניברסיטאות אחרות. בפועל אם נסתכל על התמונה כפי שהיא עכשיו, אנחנו ביו שני ימים. אתמול הייתה פגישה יחד עם האוצר בנושא קידום המשא ומתן ומחר צפויה שיחה, קיבלתי פידבקים שמרמזים לטוב. האם אני חושבת שיהיה טוב? יוצאת מנקודת הנחה שיש שביתה. ישבנו עם סגן הרקטור כדי לדבר על הדברים, הם לא משוועים למהלכים קונקרטיים ולהודעות שיהיו השלמות לפקולטות כאלה ואחרות, כי בפועל אנחנו ביום השני של השביתה. הבהרנו להם שאמנם זה היום השלישי שאנחנו מפסידים בשבועות האלו, אך הייתה שביתת סגל ביום רביעי בנוסף לאירוע ביטחוני, בנוסף לימי שיבוש שהיו. בגלל שזה סמסטר שמלא בכאוס, וכדי להבין לאן מתקדמים צריך לראות איפה אנחנו נמצאים. כדי לראות איזה התאמות לבצע לסטודנטים צריך לראות, אם סוגרים שבוע של שביתה אז נוכל לפצות על זה בלי להאריך את הסמסטר. יש כבר שיח שאולי יאריכו את הסמסטר ואולי ישנו את מועדי הבחינות. צריך להחליט על תאריכים ביחד, השיח יהיה על בסיס יום-יומי אתכם. כל אחד מכם מייצג סטודנטים רבים ויהיה ניגוד אינטרסים. צריך לראות מה הטוב הכולל, זה יהיה מורכב. אני חוזרת לאופטימיות של קודם, כרגע אני שומעת דברים חיוביים, אבל יש את הצד הזה של סטודנטים ובפועל זה פוגע כי נצטרך להשלים את השיעורים באיזשהו שלב. שאלות מחשבות, טענות, מענות?

**אור מימון:** ביום ראשון יתחילו צעדי מחאה לסטודנטים, איפה זה עומד? מה מגדירים התקדמות?

**דניאל זילבר:** מבחינתנו ברגע שקיבלתי פידבק חיובי משני הצדדים אין לי צורך.

**שי דושניצקי:** בנוגע להתאמות - כן משתקף מדברייך שאת ותומר דיברתם עם ההנהלה בנוגע, להבין מראש מה ההתאמות ולתת תאריכים. אני לא הייתי בשיחה ולכן אני מדבר באמת מבורות מוחלטת בעניין, על סמך ההכרות ועל סמך הניסיון עם חוסר הודאות שהאוניברסיטה אוהבת ליצור לסטודנטים. אני מאוד סקפטי שגם מחר אם יתבררו הצעדים, זה יהיה לא לכיוון טוב. אנחנו צריכים להצליח ליצור וודאות ואני חושב שהדבר המיידי שהרבה יותר חשוב מליצור התאמות ספציפיות ולתת תאריכים חדשים למבחנים זה קודם, כל לתת עדכון באמת לסטודנטים של מה בכלל קורה. כרגע זה כבר כמה ימים שאף אחד לא יודע כלום. אני חושב שזה הדבר שהכי מפריע לסטודנטים. אני מקבל כל יום 10 הודעות על יש מחר שביתה? אני לא יודע להגיד להם כי כרגע אנחנו באיזשהו סטטוס שמחר בדיפולט אין שביתה, אבל אם אין הודעה עד חצות אז יש. תחכו לחצות ותגלו מה קורה מחר. כי זאת המנטליות. האוניברסיטה מרשה לעצמה לשלוח הודעה ב11 בלילה, אם פספסתם נוכחות חובה בעיה שלכם, זו מנטליות מחורבנת.

**דניאל זילבר:** אני מבחינתי מסתכלת על זה הפוך. אין לימודים אלא אם יודיעו שיש. זו נקודה טובה. מבחינתי אין מקום, אם יודיעו שמחר יש לימודים, לא נראה לי הגיוני שיבדקו נוכחות.

**שי דושניצקי:** זה דברים שקרו.

**עודד שטראוס:** זה קרה בענייני הפרצה שהיה.

**אופיר פרידמן:** העניין לא לבדוק נוכחות, גם לבדוק אם יש שיעור. שייתנו התראה מראש של יום.

**דניאל זילבר:** הם אומרים שמחר השביתה מבוטלת, אז מחר עדיין אין שיעורים? זה אומר שסטודנטים יצטרכו להשלים את זה אחר כך.

**עדן סנדרס:** אני חושבת שלא לבדוק נוכחות והכל יונגש עד כמה שאפשר (יוקלט).

**עינת טוביה:** אפילו לתת שעה שממנה אי אפשר לשלוח ביטול.

**גיא ראודניץ:** חוץ מהעניין של איך אנחנו עוזרים לסטודנטים - ההנגשה של השיעורים זה מאוחר מדי, כי אנשים נוסעים ברכבת ואין איך להגיע. בין אם רושמים נוכחות או לא, בסוף השיטה באה להסדיר מחדש את שכר המרצים. בראייה שלי - איפה אנחנו יכולים להשפיע כדי שהדבר ייגמר נפעל. כי הם מפעילים מנוף לחץ עלינו ואין לנו קשר למשרד האוצר, אני לא חושב שמשרד האוצר מרגיש את זה. אנחנו יכולים להעביר את הלחץ הזה על משרד האוצר כדי שהשביתה תגיע לסוף טוב של "יש הסכם"?

**דניאל זילבר:** שאלה מדהימה. 3 אופציות. הראשונה - מה שקורה עכשיו, אנחנו נוכחים במשא ומתן ומבינים את התמונה הכללית. מפעילים לחצים איפה שאנחנו יכולים כך שלא תופסים אף צד. איזה לחצים? שיח מול הסגל הבכיר, שיח מול המנכ"ל, שיח מול יו"ר ההתאחדות שמפעיל לחץ על האוצר ברמתו, שיח מול האוצר ושיח עם המועצה המתאמת הכללית. בסוף גם בשיחה האחרונה שלי עם הגורמים, הבהרתי באופן שלא משתמע לשתי פנים, הפעם הייתי פחות שלמה עם הצעדים שהם עשו. נכנסנו לשביתה הזו בלי אזהרה מראש. ברמה הרוחבית - אם אנחנו תומכים באוצר לצורך העניין אז אנחנו יוצאים נגד הסגל שלנו שזה רע, כי אנחנו מדברים על חוסר סולידריות בקמפוס עצמו. אנחנו צריכים את הסגל שלנו, אכפת לנו מהם, הם מלמדים אותנו.

אם נצא נגד האוצר ותומכים בסגל - אנחנו מייצרים תקדים שאומר לגופים, אני עכשיו שובת והאגודה תצטרף אליי ותחזק אותי. יצא שאנחנו מצ'פרים אותם קצת על זה שהם פתחו בשביתה. פתחתם שביתה - נצטרף אליכם ונצא נגד האוצר. זה תמריץ לפתוח עוד שביתות. לכן לבחור צד יכול להיות מאוד מאוד חזק כאגודת סטודנטים להפעיל לחץ על הסגל או על האוצר, אם אנחנו בוחרים להפעיל לחץ על כיוון מסוים - אנחנו מפסידים גם בתור סטודנטים. יש לזה יתרונות וחסרונות. השאלה האם אנחנו רוצים לעשות את זה?

**נדב שופט:** בהקשר הזה - דיברתי עם כמה אנשים שקצת יותר מעורבים ממני, אספר לכם מה שמעתי ואגיד גם שאני חושב שעדיף לנו שהשביתה תסתיים כמה שיותר מהר. השאלה איך זה קורה? אז ככה, למשרד האוצר יש אורך רוח בנוגע לדבר הזה ויש לו מטרה לא להעלות בצורה משמעותית את השכר של הסגל. לשני הצדדים יש מטרה והם טוענים שזה לטובת איכות ההוראה. זה דיון שלם ואפשר לבחור צד אבל זה לא העניין. מבחינה פרקטית, הסגל - אם אני מבין נכון, השביתה עולה להם כסף. כלומר הם לא מקבלים על זה שכר בזמן השביתה והם נפגעים מזה. אז לא רק שהם שמים אותנו כבני ערובה, אלא ממש שמים את עצמם.

**דניאל זילבר:** אמרתי ברמת השכר, אבל כשמשלימים את השיעורים הם יקבלו את הזמן שעליו לא קיבלו תשלום. למשל על זמן משלחות לחו"ל וכו', הם מחויבים קודם כל להשלים שיעורים. אז גם הסגל הבכיר נפגע, אין פה שאלה.

**שיר בטט:** השכר שלהם על ההוראה הוא יחסית נמוך.

**דניאל זילבר:** הזמן שלוקח להם זה פוגע בהם. עכשיו הם לא מלמדים אז הם נוסעים לכנסים רגיל, אבל הם יצטרכו להשלים את זה בהמשך.

**נדב שופט:** אני לא חושב שהסגל הולך להסכים על השכר ואם נתמוך במשרד האוצר נגד הסגל, ממה שאני מבין מה שיקרה זה שהשביתה תימשך ותימשך עד שבאמת יגיעו להסכמות שלא טובות לאף אחד בגדול. אבל שמעתי שב-2008 היה אירוע דומה, הסגל הבכיר שבת וזה מלמדנו כמה הסגל מאיים הרבה אבל לא שובת הרבה. ב-2008 היה את הסיפור שוב ונמשכה שביתה במשך חודשיים ורק כשאגודת הסטודנטים יצאו לרחובות, הביעו תמיכה בסגל ויצאו נגד האוצר זה נגמר ברגע. האוצר לא יכול לעמוד בפני כוח הסטודנטים והסגל ביחד, זה מה שיכול לעצור את השביתה. לעומת זאת אם ניקח את צד האוצר זה יימשך יותר.

**שיר בטט:** אנחנו צריכים קודם להגיע להסכמות- למשל חוזים אישיים אל מול הסכם קיבוצי.

**דניאל זילבר:** חוזים אישיים לא על הפרק.

**שיר בטט:** יהיו דברים דומים.

**דניאל זילבר:** יש דברים שאנחנו מקדמים, קשה לגייס סגל, כי אנשים לא רוצים לבוא וללמד הנדסה אלא עדיף להם לעבוד בחוץ. זו לא אחת הנקודות שעומדות על הפרק, זו לא הבעיה, לא הנקודה שעליה מתדיינים. אני כן רוצה להתייחס למה שנדב אמר, ב-2008 הייתה אכן מחאה, אבל אז רצו להעלות את שכר הלימוד והייתה שביתת סטודנטים בגלל זה. השביתה הייתה רוחבית.

**נדב שופט:** אני חושב שצריכים לחשוב גם אסטרטגית, מי השותפים שלנו? האוצר הוא גוף שהתאחדות הסטודנטים פועלת נגדו היום בקשר לתקציב המדינה. אז מי השותפים שלנו בסיפור הזה? אם אנחנו נצטרך כבר היום בזמן שאת יושבת בפגישות האלה - נגיד ונרצה למחות נגד התקציב או נגד שכר הלימוד בעתיד, אנחנו הסטודנטים שובתים אבל הסגל לא איתנו והוא ממשיך ללמד. אנחנו צריכים את הסגל איתנו למאבקים האלה. בסוף מי איתנו?

**דניאל זילבר:** האינטרס שלי כרגע שהם ילמדו. אני לא חושבת לטווח ארוך כמו שאני רוצה שהם יחזרו ללמד, בסמסטר היה מספיק כאוס.

**נדב שופט:** ממה שאני שומע אם נתמוך במשרד האוצר השביתה תימשך.

**דניאל זילבר:** אני תוהה אם נוכל לתמוך בכלל.

**נדב שופט:** השאלה אם אפשר להשתמש בכוח שלנו כדי לסיים את השביתה יותר מהר. אם נשים את התמיכה שלנו בסגל הבכיר זה יגרום לזה להסתיים מהר. כך אני שומע.

**אופיר פרידמן:** אני לא איזה פוליטיקאי גדול - השאלה אם זו אופציה להגיד להנהלת האוניברסיטה - תשמעו אנחנו יכולים לתמוך בכם לצורך העניין אבל רוצים לקבל איזשהן התחייבויות מסוימות לסטודנטים בנוגע לX Y Z. זה יכול להיות קשור להנגשת השיעורים או דברים שאנחנו יודעים שרוצים לקבל מהאוניברסיטה. תכלס אני חושב שלפעמים הפערים שלנו עם האוניברסיטה קצת מוזרים לי וזה דברים שאפשר לסגור. השאלה אם אפשר לבוא אליהם בטענות עם דברים שאנחנו רוצים מהאוניברסיטה וגם לסיים את השביתה יותר מהר? כי אני באמת חושב שאם אנחנו אומרים - אנחנו תומכים באוניברסיטה נגד משרד האוצר, נראה שזה מעלה את סיכויי השביתה להיגמר. כרגע האוצר לא באמת אכפת לו והמרצים מפסידים כסף.

**דניאל זילבר:** לא בהכרח, ור"ה- ועד ראשי האוניברסיטאות כרגע לא תומכים בסגל. העמדה של ור"ה כרגע נגד הסגל הבכיר. לכן אנחנו קצת באמצע. מצד אחד האוניברסיטה ומצד שני הסגל. אנחנו צריכים להיות חכמים עם צמצום פגיעה בנו.

**אופיר פרידמן:** לא הבנתי. ור"ה זה הראשי אוניברסיטאות אבל הם לא המעסיקים?

**דניאל זילבר:** המנכ"לים.

**אופיר פרידמן:** את אומרת שאם אנחנו תומכים בסגל, לא בטוח שהבנתי מה הניתוח...

**דניאל זילבר:** בתוך המשא ומתן יש 3 צדדים, הסגל הבכיר, האוצר וור"ה. כרגע אין הסכמה בין ור"ה, כלומר האוניברסיטאות לבין הסגל, בלי קשר לאוצר. זה הקושי. איך בוחרים צד בין הסגל לור"ה אם בכלל?

**אופיר פרידמן:** באיזה נקודות יש להם חוסר הסכמה, אנחנו יודעים?

**דניאל זילבר:** אנחנו יודעים איפה יש חוסר הסכמה. זה דברים שברמת אחוזי העלאת השכר. לא משהו שבפועל אנחנו יכולים להשפיע. אני לא יכולה להגיד לסגל תסכים ל-X ולא יכולה להגיד לאוניברסיטה תסכימו לפחות. הסגל טוען שדורשים עוד עבודה שמקמטים אותה ברמה המספרית, והמשמעות היא שהם ירוויחו פחות ולאוניברסיטה אין אינטרס.

**אופיר פרידמן:** את אומרת שלדעתך אם ניקח צעד זה לא יעזור לסיים את השביתה?

**דניאל זילבר:** לדעתי המקצועית לא. אני אגיד לכם מה - אנחנו צריכים להבין את הסיטואציה. אם נסיים את השביתה השבוע הדברים יהיו קלים יותר. אם אני אומרת לכם מחר - השביתה תמשיך תקופה אני מסכימה עם נדב שצריך לראות איך פועלים הלאה ולא יושבים על הגדר. אנחנו מבינים שיש פה איזשהו קושי, יהיה נכון שנעשה שילוב עם אגודות מאוניברסיטאות אחרות ולתת כוח לכיוון מסוים. ברגע שתתקבל התמונה נעביר לכם, כדי שנראה מה הסכם השכר, יש שם הרבה דברים שאפשר לדון ולהתווכח עליהם.

**רותם יעקובי:** אותי לא כל כך מעניין הסגל הבכיר, מה שרלוונטי בעיניי, זה איך מתמודדים בצורה פרקטית עם השבועות האלה. אצלנו היה כאוס מטורף - דיברתי עם כל רמ"ח אפשרי. סטודנטים באו ב-8 בבוקר אחרי ששלחו ב-12 בלילה הודעה שיש מבחנים, אבל אז ב-6 בבוקר הדיקנית שלחה אין מבחנים. היה בלגן היסטרי. לא רק זה, זה שאני באופן אישי פונה למרצה מרצה וכל הפקולטה לניהול, חשבונאות, חוג לניהול MBA ושנת השלמה - ופונה יש מחר שיעור? הוא עונה לא יודע. לדעתי זו הזיה. כל יום שיבוש, כל חמישי כזה שהיה זה היה הרביעי שלי יום לפני. אין שעה מוגדרת, אין נוהל מסודר, הלכנו לדבר ולראות איך זה בפקולטות אחרות ונראה לי שעדיף שזה יהיה אוניברסיטאי. הם אומרים שהבעיה באוניברסיטה, סגנית הדיקן עצמה אמרה אין לי מושג מה עושים כי לא הורידו הנחיה מהאוניברסיטה. כל אחד אומר אני לא עושה כלום עד שלא אומרים לי מה לעשות, ואף אחד לא אומר כלום. אני לא יודעת מה קורה מחר עם המרצים שלי, לא המתרגלים, לא המרצים, שקט, דממת אלחוט. אין שביתה, יש שביתה?

**דניאל זילבר:** בגדול יש שביתה. היו שיעורים היום שחשבת שלא יתקיימו?

**רותם יעקובי:** המרצה לא שולח הודעה ואומר את זה.

**נמרוד פלבסקי**: אני אתמוך ברותם כי השותף שלי סיפר לי שהוא לומד מוזיקה, הוא אמר לי שאצלם כמעט כל הסגל בכיר ולא הודיעו אם יש או אין שביתה, אבל אתמול בבוקר גילו פתאום שיש להם שיעור. המרצה החליט שהוא לא שובת אבל לא עדכנו אותם.

**דניאל זילבר:** בפעם הקודמת שהיו ימי שיבוש, אחד הדברים שביקשנו מהסגל, קוראים ליו"ר הסגל הבכיר אורי, אמרתי לו שנבקש שהמרצים יודיעו באופן פרטני על כל שביתה.

**רותם יעקובי:** לא קרה מעולם.

**דניאל זילבר:** אם תגידו לי שזה מה שאנחנו רוצים זה מה שנעשה, כך הוא אמר לי. אם הוא מוציא את ההנחיה הזאת, זה אומר שכל הסגל בהגדרה לא ילמדו. אם יש כאלה שמלמדים באופן לא מוצהר הם לא ילמדו, כי ביקשנו שתצא הודעה. האם עדיף באופן רוחבי שכל המעבדות וכל שיעור של סגל בכיר לא יתקיים למען הסדר?

**רותם יעקובי:** כן חד משמעית.

**נמרוד פלבסקי:** יכולים לעדכן אם יש או אין, אם יש שיעור צריך להודיע על זה.

**אופיר פרידמן:** הבעיה שאם הוא שולח מייל, הוא מודה שהוא שבר את השביתה.

**ניצן כהן:** אני רוצה להתחבר לדיון הפנימי הזה שניהלתם ביניכם - לי יש שני שיעורים בשבוע, המרצה הודיע הבוקר שהוא מקיים את השיעור למרות שהוא מופיע ברשימות. מדובר במרצה שלא מעודד את השביתה וזה היה שיעור פרזנטציות של סטודנטים, הוא אמר לנו שנעביר את הפרזנטציות כרגיל והשיעור קורה. זה לא היה קורה אם היה מחויב להוציא הודעה. מצד שני אני עוזרת הוראה אצל מרצה אחר - אין לו מושג אם הוא אמור לשבות, הוא אמר שאם השיעור קורה אני אעביר אותו כרגיל. הסגל הבכיר כנראה גם באיזשהו מקום לא ברור עם עצמו. היישור קו הזה יכול לפגוע בנו בדיוק עם המרצים האלו שכן רוצים ללמד.

צריך להגיד כמה הדבר הזה פוגע בנו. כמה אנחנו בחוסר וודאות, כמה אנחנו כן יודעים.

**רותם יעקובי:** למה אי אפשר מדיניות עם חריגים? להגיד - כל מי שסגל בכיר לא מלמד אלא אם הוא אומר אחרת.

**דניאל זילבר:** כי הוא לא יכול לומר באופן מוצהר, הדברים האלה משמעותיים. יש הבדל בין הפרת שביתה רשמית לבין הפרת שביתה לא רשמית.

**עדן סנדרס:** נוצר מצב שסטודנטים מפספסים שיעורים שמתקיימים ואף אחד לא משלים להם את זה כי השיעור התקיים.

**יעל ארז:** אנחנו לומדים בשעה הראשונה, כן לומדים את השנייה, לא לומדים בשלישית, חצי לומדים ברביעית וחצי לא וכו', מה אני אמורה לעשות כל היום הזה? זה על אותו עיקרון - כל מרצה מחליט מה הוא רוצה, ויש שיעורים שעדיין לא קיבלנו מהמרצים תשובה לגבי מה קורה מחר.

**דניאל זילבר:** בהרמת יד מי יודע מה קורה מחר? בואו נעשה את זה מסודר. אם אתם חושבים שצריך להוציא הודעה רוחבית אז נעשה את זה. לא עשינו את זה כי כמו שניצן אמרה יש מרצים שמלמדים ולא מלמדים. אם מבקשים מהם להודיע באופן רשמי - הם לא יכולים להגיד באופן רשמי אני מלמד. כי אם הם יגידו את זה לסגל הבכיר, לסגל שמאגד אותם הם נכנסים למורכבות משלהם. על כן ברגע שמבקשים באופן רוחבי תעשו לנו סדר ותגידו באופן רוחבי אם אתם לא מלמדים - אנחנו בהכרח מייחסים עוד מרצים שהיו מלמדים בכל מקרה.

**ניצן כהן:** אי אפשר להנחות אותם שום דבר כי ברגע שננחה אותם הם יהיו חייבים לא ללמד.

**טלי ברלין:** יש את בעיית רווחת הסטודנטים, כשיש אי וודאות הסטודנטים באי שקט וצריך להסתכל על ההיבט הזה שהוא חשוב וכל הקולות שעולים פה זה על העניין הזה.

**גיא ראודניץ:** אז משני כיוונים - בטווח הקצר יהיה נכון לעשות את זה רוחבי לכולם ואגיד למה. חלק מעניין של שביתה, זה מי שרוצה שובת ואין כוח נגדי שאומר תפסיקו לשבות. ברגע שאותם מרצים שרוצים ללמד לא יכולים ללמד, הם יהיו חייבים להשלים שיעורים שהם לא רצו לבטל מלכתחילה וזה פוגע בהם. אז הם ילחצו מבפנים לסיים את השביתה. יהיה נכון כן לכנס אותם להיכנס לשביתה ואז גם היום עצמו יהיה מסודר, את יודעת שביום שלישי את לא לומדת ואותם מרצים ייצרו לחץ בטווח הקצר.

בטווח הארוך - אני מדבר בעיקר אל המשפטנים פה, לעשות איזשהו הליך כחלק מהסדר העבודה. לא יודע איך זה יהיה בדיוק, אבל ההליך אומר מתי מרצה יכול להודיע כשיש שביתה - איך היא מתנהלת, איך הקשר מול הסטודנט צריך להיות ומי צריך להגיד את זה. מזכירות הפקולטה צריכה להודיע את זה לכולם ולא נציג החוג שיעשה את זה "בחאווה" ערב לפני ואולי בסביבות 08:00 בבוקר. האם יש אפשרות לעשות את זה יותר רשמי, להסדיר?

**דניאל זילבר:** זה משמעותי. בהיבט של מתי מודיעים אם לומדים או לא לומדים, אני חושבת שכן. בואו נקבל החלטה. בואו נעשה הצבעה על האם אנחנו בעד או נגד.

**שי אטוס:** העליתי נקודה של מעבדות. אני לא יודע כמה מהנציגים זה רלוונטי להם, אבל מעבדות זה משהו שמתקיים הרבה, הנדסה, מדעי החיים, מדעים מדויקים ועוד פקולטות. רוב המעבדות מנוהלות ע"י סגל בכיר. זאת אומרת יש מי שאחראי על זה, בפועל מי שעושה את המעבדות ובודק, האחראים על המעבדה, הלבורנטים נמצאים תחת הסגל הבכיר, לדעתי הסגל הזוטר. הנקודה הזו קריטית וזה יכול להרוס סמסטרים שלמים קדימה. השאלה אם אפשר לעשות איזשהו ניתוק ולומר - יש בעצם מסטרנט, מישהו שהוא לא המדריך הראשי, מישהו שאחראי על מעבדה בפיזיקה ולומר, זה כן יתקיים ושהסגל הבכיר הזה לא יבוא.

**דניאל זילבר:** לא ניתוק שאפשר לעשות באופן מוצהר.

**גיא ראודניץ:** אם הסגל מעביר את זה ולא שובת, אין סיבה שהוא לא יעביר.

**דניאל זילבר:** ברפואה הבעיה יותר קשה.

**יעל ארז:** אני גם מדברת על תארים מתקדמים.

**עדן סנדרס:** יש נקודה שצריך לחשוב עליה. את היום הזה היא תצטרך לעשות עוד פעם, אז מה עשינו בזה? בעיניי עדיף שתעשה פעם אחת אחר כך.

**דניאל זילבר:** בגלל שהסגל הבכיר לא מלמד אי אפשר להכריח את הסגל הזוטר ללמד.

**יעל ארז:** זה לא בגלל סגל זוטר, יש כאלה שאמרו סבבה אני בשביתה, אז נעשה חלק מהשיעורים בזום. חלק מהשיעורים יהיו בזום אבל נוכחות החובה נשארת. אנחנו נצטרך למצוא פינה באוניברסיטה כדי לראות.

**דניאל זילבר:** למי יש פה סגל בכיר שמלמד?

**יואל גאפט:** את מכירה את פורמט ההנחיות אצלנו. ברור - נותנים הנחיה.

**דניאל זילבר:** הוא מעביר שיעורים?

**יואל גאפט:** את מכירה את זה - זה לא שיעור. הוא ממשיך להנחות למרות השביתה כי אין מה לעשות, זה חד משמעית בשיתוף פעולה עם הסטודנטים. כולנו רוצים בטובת הפרויקט בפקולטה לאדריכלות.

**צור זאדי:** לא ברור לי, הם מחויבים גם ללמד פרונטלית או לא לענות במיילים?

**דניאל זילבר:** הדבר היחיד שהם לא עושים זה מלמדים בהצהרה. הם עונים למיילים, מספקים מידע לעבודות וכו'.

**רותם יעקובי:** זה נטו עניין של תקשורת. אני לא אומרת תגדירו לא ללמד, אבל צריך לעדכן מרמת הסטודנט לסגל ההוראה. מבחינתנו אם יש שביתה אתה לא מלמד, אם אתה כן מלמד סבבה, רק שלח לנו מייל אם כן. כל עוד לא אמרת לנו אחרת אנחנו לא מגיעים ואין לנו חיסורים. זה עניין של תקשורת זה לא עניין של להחליט בשבילם אם שובתים או לא. דוגרי לא מעניין אותי בכלל.

**יעל ארז:** תחשבי על זה שאני גרה קרוב זה לא ביג דיל מבחינתי. אבל מי שמגיע מרחוק זה יום מטורף.

**רותם יעקובי:** אני לא רוצה ב-12 בלילה כשאני שולחת וואטסאפ למרצה בשיא חוצפתי - מה קורה מחר? אני צריכה להגיע לשעה הזו לדבר עם המרצה זה לא נורמלי. יצאתי עם הלפטופ לדשא לראות שיעור וחוזרת לשיעור פיזית.

**יעל ארז:** צריך להוציא הודעה גורפת, אם יש שביתה אין נוכחות חובה.

**דניאל זילבר:** אנחנו נעשה יישור קו מול האוניברסיטה על הפסקת השביתה, אם יש עדכון בשעה מאוחרת.

**גיא ראודניץ:** הסדרה ברמת החוק מה אי אפשר לעשות.

**טלי ברלין:** השעה, מה השעה שהם יכולים להודיע.

דניאל זילבר: או קיי, אנחנו מבקשים מהם כשהם מעדכנים אם זה משעה X והלאה אז אין חובת נוכחות. נקודה שניה בנוגע לבלגן - יש לנו כמה אופציות. אחד להמשיך את הסיטואציה כפי שהיא וזו לא אופציה. שתיים - לדבר עם הסגל שיוציאו הודעה מסודרת ויש לזה השלכות. 3 - לעשות את העבודה שעשיתם אבל בצורה מסודרת מול הפקולטות. לא ברמת כל מרצה, אלא אנחנו כאגודה עושים מיפוי מלא.

**רותם יעקובי:** היא בתור סגנית דיקן שולחת מייל ולא אני, כי אותי מסננים. שולחת מייל מסודר, קורה, לא קורה, מוקלט/ לא מוקלט.

**דניאל זילבר:** נראה לי שזה הפתרון הכי טוב. זה קורה אצלכם?

**רותם יעקובי:** זה קרה פעם ראשונה וזה היה מעולה. הבעיה שהשביתה מתמשכת ולא יודעים מה קורה הלאה.

**עדן סנדרס:** מה קורה עם ימים פתוחים מחר?

**דניאל זילבר:** מתקיימים כרגיל.

אמנם ההצעה של קרן לא עלתה להצעת החלטה, אבל אעדכן אתכם מה קורה מחר. נצטרך לשבת מתישהו ולהחליט לא באופן רשמי את הצעדים שלנו. אם נסיים מצוין, אם אנחנו מבינים ששבוע הזה ושבוע הבא תהיה שביתה גם, צריך להבין.

**קרן סובול:** למה לא עושים ישיבות מיוחדות כל 10 ימים עכשיו ומקסימום נבטל אותה? גיא מה דעתך?

**גיא הדר:** צריך דרישה לזה.

**עדן סנדרס:** אני יכולה לדרוש. אני אשלח לכם זימון.

**גיא הדר:** הנשיאות יכולה ודניאל יכולה.

**קרן סובול:** איך זה נשמע לך?

**דניאל זילבר:** זה נשמע הגיוני.

**גיא ראודניץ:** אפשר שנדבר על הסגל הזוטר?

**דניאל זילבר:** אני מודה שאני עדיין לא שמעתי.

**שיר בטט:** בתקציר פשוט היה הסכם מהשביתה הקודמת שעד ה-30.6 יהיה שקט תעשייתי בסגל הזוטר.

**קרן סובול:** כל הסכם שכר הם מוציאים X זמן שיש שקט תעשייתי. אני מבקשת שבהסכם הקרוב שייכתב גם עם הזוטר והבכיר, תכניסי ללו"ז של היו"ר תזכורת על סיום ההסכם חודשיים לפני. אנחנו כרגע נמצאים חודש ו-8 ימים לפני שזה פג תוקף של הזוטר, לכן תראי מה קורה. יכול להיות שהם מדברים על הסכמים קודמים, לאור העובדה שאין החלטות שנה וחצי קשה לי להאמין שיהיו הסכמות ולכן יהיו עיצומים- בהם יאפשרו תרגולים, לא יעלו ציונים.

אפשר לדרוש מהאוניברסיטה להיכנס למשא ומתן עכשיו כדי שזה לא יקרה עוד חודש ו-8 ימים. יש מגוון דברים שאפשר לעשות.

**דניאל זילבר:** אני עדיין בפגישות היכרות. ב-31.5 יש לי פגישה עם יו"ר הסגל הזוטר, נשוחח על זה.

**קרן סובול:** יופי תעלי בפניו.

**טלי אבנת:** עוד רגע יש בחירות והיו"ר מתחלף.

**דניאל זילבר:** יופי נכיר לו את זה. עוד משהו?

**גיא ראודניץ:** בכוונה רציתי לשלב את זה, אם השביתה של הסגל הזוטר קורית במקביל לשביתה של הסגל הבכיר - אולי אפשר לעטוף את זה במנגנון מצדנו שיכול להקל על סטודנטים באיזושהי צורה.

**דניאל זילבר:** מה הכוונה?

**גיא ראודניץ:** הכוונה היא שלצורך העניין אם יש שביתה של הסגל הזוטר - אז העובדה שחלק מהסגל הבכיר שובת וחלק לא, ממש דופקת אותנו. הסגל הזוטר צריך להיות ביישור קו. צריך להסדיר קו ואני חושב שאם הסגל הזוטר מצטרף לסגל הבכיר, חייב להיות קו רוחבי לגמרי. כי לא יכול להיות שנחווה גם מהבכיר וגם מהזוטר זה יהיה כאוס.

**דניאל זילבר:** אם עד אז אנחנו בשביתת סגל בכיר וב-30.6 תהיה שביתה של הסגל הזוטר - אז לא יהיה קיץ. אנחנו באירוע אחר לגמרי.

**אופיר פרידמן:** אתם חושבים שנכון לעשות הצבעה שנדע פחות או יותר מה הלך הרוח- אם אנחנו חושבים שהשביתה לא מסתיימת עד יום ראשון צריך לעשות משהו. תמיד אנחנו קובעים שנעשה פגישה עוד שבוע, והפגישה הטנטטיבית הזו לא נראית הכי טוב.

**שיר בטט:** למה שלא ננקוט צעדים מחר? אגודת הסטודנטים יש לה מקום ביום הפתוח של האוניברסיטה. אני בטוחה שיש הרבה נציגים שהפקולטות ביקשו לקחת חלק. אני רק אומרת שיש פקולטות שמשלמות על השתתפות ביום פתוח.

**עדן סנדרס:** סגרנו את הלייב. אנחנו מדברים על נושאים רגישים שלא רוצים שהאוניברסיטה תדע.

**דניאל זילבר:** שיר מה לדעתך פעולות מחאה בתוך היום הפתוח, איך יסייעו לנו?

**שיר בטט:** למה שידרכו על סטודנטים ונמשיך וניתן להם מהזמן שלנו ומהאנרגיה שלנו?

**דניאל זילבר:** נניח שאנחנו לא נשתף פעולה..

**שיר בטט:** תשלחי מייל לראשי הפקולטות, תגידי האגודה לא לוקחת חלק ביום הפתוח אם לא מתחייבים על השלמת שיעורים או איזשהם צעדים שרוצים להשיג מהמרצים.

**עדן סנדרס:** את רוצה שנעשה כמו שהסגל הזוטר עושה לנו?

**שיר בטט:** ככה נקבל הבטחה מהפקולטות על משהו שיקרה.

**אור מימון:** מה הם יכולים להבטיח לך? תמיד אומרים חופש אקדמי, חופש אקדמי.

**שיר בטט:** חומר שלא מספיקים ללמד עד סוף הסמסטר ומופיע בסילבוס לא יופיע במבחן.

**דניאל זילבר:** הוא אמר שזה לא יקרה סגן הרקטור, בפועל זה לא קורה אף פעם, אבל אמרתי לו שזה מה שקורה.

**שיר בטט:** שיאכפו את זה. את מענישה את האוניברסיטה, את לא נותנת ייצוג של אגודת הסטודנטים.

**דניאל זילבר:** הבעיה לא באוניברסיטה, אלא בסגל.

**אור מימון:** כמה השפעה יש לך אם לא דיברת עם עוד אגודות? זה לא משמעותי לארגון כארגון גדול.

**שיר בטט:** זה מאוד משמעותי, בתור מי שמסתובב בימים פתוחים אתה אמור לדעת.

**אור מימון:** יש לנו 10-15 סגל זוטר, אני לא יודע להגיד כמה סטודנטים יבואו.

**שיר בטט:** רוצים שהסטודנטים ידברו עם המתעניינים, מבקשים את זה.

**טלי אבנת:** שיר צודקת, לעשות בלגן ביום הפתוח קודם כל יהיה מכוון כלפי האוניברסיטה או הפקולטות. זה לא משנה בגלל שהסגל הבכיר והדיקנים נמצאים שם, דיקנים הם לפי ההגדרה סגל בכיר. אם נעשה איזשהו בלגן סביב המעבדות שנורא חשובות להם זה בטוח יזיז להם. אגב יכול להיות שלהזיז לאוניברסיטה ולסגל הבכיר יחד זה לא רעיון טוב. אני לא יודעת, אני מציעה.

**דניאל זילבר:** אני רוצה לעבור את מחר ולראות. אני חושבת שזה לא נכון לעשות את זה ביום הפתוח. לדעתי זה צעד אגרסיבי שיפגע בנו בטווח הארוך.

**גיא הדר:** צריך לזכור שמערכת היחסים של האגודה והאוניברסיטה לא מתחילה ונגמרת בזה, היא ארוכה.

**דניאל זילבר:** אני זוכרת כשלא הייתי בתפקיד הזה, עצבן אותי לשמוע את הדבר הזה. היחסים עם האוניברסיטה לא חשובים לי כי חשובים לי יחסי האוניברסיטה, אלא זה חשוב לי בשביל הסטודנטים. אם אני עושה צעד שפוגע ביחסים שלי עם האוניברסיטה, אני פוגעת ביכולת שלי להשפיע על חווית הסטודנטים. אנחנו לא בנקודה שצריך לשבור את הכלים ולהשבית מעבדות וכו'.

**שיר בטט:** להפך - צריך להיות בשקט ביום הפתוח, לא לקחת חלק.

**דניאל זילבר:** לא לקחת חלק זה צעד משמעותי, במיוחד כשמדובר על הרשמה לאוניברסיטה, אצלם זה סופר רגיש. לגעת בימים הפתוחים שמעודדים הרשמה לסטודנטים זה רגיש שמאוד.

**שי אטוס:** ממה שאני מקבל מהמחלקה שלי, לפחות מתואר ראשון, זורק באופן די חד משמעי, על אם יירשמו מחר או לא.

**ארז יוסף:** אפשר להציע הצעה? אנחנו רוצים לא לפגוע ביחסים עם האוניברסיטה אבל כן למחות נגד הסגל הבכיר. 8 בבוקר הפגנה, חוסמים את הכניסה לפקולטות והם יתבאסו 20-30 דקות באוטו.

**דניאל זילבר:** עכשיו כשהזום לא פתוח אני יכולה לדבר ביותר קיצוניות. אני חושבת שאם מגיעים לנקודה שמחר לא מקבלים בשורות טובות וזה יימשך יותר משבוע שבועיים להבנתנו, אז ליאור הייתה אומרת "חארבו דארבו", אני לא מתייחסת ליום הפתוח. באופן כללי - אם אנחנו אומרים, אנחנו עכשיו סוגרים את המעבדות אז זה "חארבו דארבו" כיוון אחד, אבל אפשר לעשות צעדים שהם לא לכיוון מסוים. אלא, גם נגד האוניברסיטה וגם נגד הסגל. אקטים שאנחנו עושים שמפעילים לחץ לכל מיני כיוונים ואפיקים, ואז הם יבינו שאין פה צד, אלא הכל במטרה שתשבו ותדברו. קצת כמו הפוסט שלנו רק פרקטי.

**גיא הדר:** יש דברים שעשו בעבר כשהיו שביתות ממושכות והסטודנטים ממש התחילו להיפגע. שני אמצעים מאוד אפקטיביים, אבל חייבים לא מעט כוח אדם לעשות את זה. אי אפשר שכולם אומרים מה לעשות ובסוף אף אחד לא מגיע ב-6 בבוקר לדאוג שזה קורה. מבחינת הסגל הבכיר – אם אתם לא מלמדים, אתם גם לא חוקרים. זה מאוד פוגע בהם וזה היה אפקטיבי מאוד בשנים עברו. אתם לא מלמדים? אתם לא חוקרים. לא נותנים להם להיכנס למעבדות ולמשרדים שלהם. זה דורש כוח אדם, אי אפשר לעשות את זה עם 15 אנשים. דבר שני בשביל להפעיל לחץ על האוניברסיטה - סגירת שערים בבוקר. סוגרים ב-7 בבוקר את השערים, אגב זה לא כזה קשה היום, יש בסך הכל 3 שערים מרכזיים של רכבים ולא נותנים לרכבים להיכנס לקמפוס. מייצרים תוך חצי שעה פקק בכל אזור רמת אביב, יגיעו משטרה ותקשורת. המשטרה נותנת איה חצי שעה לעשות בלגן, הטלוויזיה מצלמת ולדברים האלה יש אפקט. זה נעשה בעבר וזה עבד כי זה גורם לחץ.

**קרן סובול:** אני לא מאמינה שיהיו סטודנטים שיבואו ויסגרו שערים.

**אור מימון:** בטח לא בהתראה כזו קצרה.

**גיא הדר:** אגב ככל שזה יקרה תהיה יותר התגייסות של סטודנטים.

**עדן סנדרס:** כדאי להגיד לסטודנטים שאם השביתה תמשיך לא יהיה קיץ. אני אומרת לסטודנטים שלי חכו, אל תהיו שמחים כי אולי נלמד בקיץ.

**נדב שופט:** אני רוצה להזכיר את הדיון מקודם. יש כל מיני צדדים למשא ומתן וצריכים לחשוב, אם יש פיתוי של לעשות פעולה שתסיים את השביתה, למשל: לחסום את האוניברסיטה, לפוצץ את יום הסטודנט או להגיד משהו למרצים. מצד שני, המרצים הם הגורמים הכי קרובים אלינו וזה מרגיש שהם הכתובת לדבר הזה. אם נחשוב על בואו נמחה נגד משרד האוצר, לכולנו זה אמורפי, אבל יש לנו יכולת לפעול נגד גורמים כאלה עם הסגל ואפילו ברמה ההצהרתית. אלו דברים שעושים הרבה כוח, כמו שאמרתם אפילו יפעיל הרבה לחץ.

**דניאל זילבר:** אני יכולה להתקשר למנכ"ל ולהגיד שמועצה לוחצת לעשות רעש ביום הפתוח.

**אור מימון:** מעניין אותי לשמוע איזה עוד צעדים אתה רואה ברמה ההצהרתית?

**נדב שופט:** במידה ואנחנו בוחרים למחות נגד משרד האוצר, אני חושב שברמה ההצהרתית זה נורא משמעותי. מעבר לזה - למחות נגד משרד האוצר כמו שהתאחדות הסטודנטים מוחה נגד האוצר על התקציבים אז יש דרכים לעשות את זה. קמפיינים של לחץ ציבורי אפשר לעשות בכל מיני צורות. להתאחדות יש הרבה כסף אז עושים פרסומות, ברמה התיאורטית יש הרבה דברים שאנחנו יכולים לבצע, אני חושב שיש הרבה מקום. למרות שמי שמשפיע על המו"מ ומי שיש לו הכוח והכסף, זה משרד האוצר שלא עדכן את שכר הסגל הבכיר הרבה מאוד שנים ויש טענות חזקות לסגל. אני רוצה לומר שבואו לא נתפתה לפעולות שקל לעשות, אלא למי אנחנו רוצים להתנגד ובעיקר מה הכי אפקטיבי לסיים את השביתה.

**שי דושניצקי:** אני פונה לארז ולשיר - אתם אנשים מאוד פרקטיים ופרופורציונליים, בואו נניח שזה הצעד הנכון לעשות ואפשר לשבור את הכלים אחרי יומיים של מחאה. איזו התגייסות של סטודנטים אפשר להשיג מהיום למחר כמו שגיא אמר, וב' - כרגע הסטודנטים שחוו כולה יומיים שביתה, חושבים שזה ימי חופש שאפשר להשלים פערים. אף אחד לא יבוא מחר, עד שלא נחווה כמה שבועות של שביתה אף אחד מהסטודנטים לא הולך לקום, לחסום ולעשות. ברגע שהם יתחילו להרגיש באמת שהקיץ שלהם נהרס, יחוו התנגשויות בין המבחנים, את השלמות השיעורים, ברגע שהם ירגישו את זה על בשרם - אז יהיה אפשר להביא לפעולה גדולה. כרגע זה לשרוף את עצמנו מול האוניברסיטה ולעשות פעולה מביכה מאוד.

נראה לי שזה מחריד לעשות את זה. זו טעות.

**שיר בטט:** אז אתה אומר שצריך לחכות למבחנים ואז לגייס סטודנטים?

**שי דושניצקי:** לא, עוד שבועיים.

**שיר בטט:** אז הם יצטרכו להשלים את השיעורים או להבין שהם לא יקבלו ציון. הסטודנטים לא ירגישו את זה, הם יסמכו על המילה שלך שזה עומד לקרות.

**שי דושניצקי:** אני לא יכול לשקר. כרגע דניאל לפי מה שהיא אמרה ומה שנשמע פה, כרגע הסטטוס הנוכחי זה שאם כאילו מבטלים את השביתה מחר, אז הכל חוזר לשגרה. אולי תהיה השלמה של שיעורים, אבל כל המבחנים יהיו במועדים שנקבעו והכל יהיה בסדר. אני מניח שאם זה לא מה שיקרה ואם אנחנו צופים משהו שיימשך מספר שבועות, אני רוצה לקוות ולהאמין שחברי ההנהלה הנהדרים שלנו יילחמו לייצר וודאות לשבוע הבא, כדי להבין מה המשמעות של אם זה נמשך שבועיים-חודש, או עד ה-30 ביוני. אני רוצה להאמין שתהיה תמונת מצב יותר ברורה אחרי התחזית למחר. זה שלב הרבה יותר מדי מוקדם לשבור את הכלים, במיוחד כשאנחנו יודעים שאם מחר זה ייגמר במשהו טוב, אז פשוט שרפנו גשר ויצאנו חרא מול האוניברסיטה.

**גיא ראודניץ:** זה לדעתי רעיון מצוין שאולי אפשר לשקף כבר מעכשיו לסטודנטים את הכוונות של מה יקרה אם השביתה תימשך, שבוע, שבועיים, חודש. בעצם לשקף.

**עדן סנדרס:** אני משקפת לסטודנטים. אני אומרת מה המשמעויות אם זה ימשיך.

**נמרוד פלבסקי:** ברמה של תרחישים.

**תומר בינשטוק:** אם תוך שבועיים, או מספר מסוים שנחליט - הסמסטר יארך בכך וכך שבועות.

**דניאל זילבר:** אנקדוטה שאני שומעת פעם בשבועיים באגודה. פעם הייתה הפגנה של 10 המכות, הם באו ושפכו מים אדומים בבניין ההנהלה וכולם חשבו שיום למחרת ישחררו צפרדעים… יש מלא דברים שאפשר לעשות, היצירתיות איתנו.

**גיא ראודניץ:** בדיון כרגע כמו שנאמר כמה פעמים - הסטודנטים לא מרגישים את השביתה הזאת. מבחינתם אין שיעור בשעה השלישית - הם לא מבינים מה זה אומר. אני מתבסס קצת על סרט, אם לא נטפל 20 שנה… יש קשר לאורך שביתה לבין מה יקרה לנו מבחינה סטודנטיאלית. העיצומים יגיעו לסיומם ואז יגיע השלב של מה יהיה אחרי, זה תלוי בכמה סטודנטים שיראו את הדבר הזה ויציפו - בואו נעשה משהו.

**קרן סובול:** לדעתי אתם צודקים. לעשות משהו אחרי יומיים של שביתה זה לא רלוונטי, כי זה תחושה שהמורה לא הגיע. לצערנו, היום הפתוח מחר ושיר עם כל אהבתי אלייך אין מה לעשות ביום הפתוח. אפשר להוציא דרישה מההנהלה שישלחו את השלכות השביתה לסטודנטים- שירד חומר, להלחיץ אותם ולהבהיר שזה לא שיעור חופשי שהמורה לא הגיע. לדעתי זה ישים אותנו במקום יותר טוב, הם ידעו מה הולך לקרות.

**דניאל זילבר:** זה לא בהכרח נכון, כאילו הנושא של החומר.

**קרן סובול:** אצלכם מורידים חומר?

**דניאל זילבר:** ברור.

**עדן סנדרס:** במשפטים, בטח.

**דניאל זילבר:** זו לא השלכה אחת, זה אינספור השלכות תלוי זמן.

**קרן סובול:** שיכתבו את התרחישים, את זה כן אפשר לפני מחר.

**דניאל זילבר:** האוניברסיטה לא תסכים, היא גם לא יכולה. אי אפשר לעשות כל כך הרבה סדר, כי לא יודעים מה יהיה. לצורך העניין אמרתם שיש מרצים שמלמדים.

**קרן סובול:** אותך עדכנו שיש מרד, הבנו שיש חילוקי דעות בינם לבין עצמם, עדכנו אותך?

**דניאל זילבר:** בזמן שאני יושבת פה קיבלתי שראש ור"ה יגיע למשא ומתן. זה אומר שיש שם גורמים מאוד מאוד בכירים שעד כה לא היו מוכנים לשבת. אני רוצה להיות אופטימית. בגדול מחכים למחר בסביבות 14:00-15:00 ואעדכן מה קורה בפועל, אם יש בשורות טובות או לא ונשוחח שוב השבוע.

**קרן סובול:** אז אפשר שנקבע תאריך לישיבה כבר מעכשיו ליום ראשון/רביעי?

**אור מימון:** שיחת זום?

**קרן סובול:** כן, אין ברירה. תוציאו זימון לעוד מינימום 10 ימים.

**אור מימון:** לעדכן 7 ימים מראש, אפשר מחר לראות את העדכון שלה.

**קרן סובול:** אשמח שברגע שנצא מפה נבין מה עושים הלאה. שיחת זום פלוס ישיבה לעוד שבוע כדי שנדע.

**דניאל זילבר:** הנושאים שתומר רשם- לעשות סדר מה קורה אם השביתה מפסיקה, שלא תהיה בדיקת נוכחות או שיעדכנו על קיום שיעורים. דבר שני לקיים שיחה בראשון או רביעי, כולנו צריכים להיות בכוננות. חוץ מזה להיות על הדיקנים ולראות מה קורה בניהול, גם בפקולטות עצמן כדי לעשות סדר של מי מלמד כמה ולמה. סגל זוטר - אני נפגשת אתו ב-31.5 ואגשש בינתיים לראות לאיזה כיוון זה הולך. שיר ממש טוב שהעלית את זה.

**קרן סובול:** את יכולה לבקש מהם שיפתחו את המשא ומתן?

**טלי אבנת:** התחילו את המשא ומתן.

**דניאל זילבר:** עדכון נוסף ברגע האחרון. במחאה נגד משרד האוצר - לפני 3 שבועות בערך עברה הצעה בהתאחדות לתקצב מחאה נגד משרד האוצר בעלות של 3.3 מיליון שקלים. זו הצעה שעברה מאוד מאוד בנחרצות ובמהירות. הצד החיובי - המטרה של מה שקורה עכשיו. מישהו לא ראה את השלטים של אני סטודנט אפס? בקיצור - יש מחאה של התאחדות הסטודנטים הארצית שיוצאת מנקודת הנחה והבנה שבתקציב המדינה מלבד סבסוד שכר הלימוד שלנו שהוא משמעותי, אבל מלבדו אין סבסוד לסטודנטים.

**ניצן כהן:** זה לא נכון, היה אתמול אצל גיא זוהר.

**דניאל זילבר:** הדרישה היא לסבסד בכל מיני היבטים ביניהם, הטבות במס כשמסיימים את התואר, יצירת מענקים כמו שיש לאברכים וכדומה. יש כל מיני דברים שרוצים לקדם במאבק הזה, אני אשלח למי שרוצה.

כרגע אני מדברת באופן גלוי. אני התנגדתי להצעה, עצם זה שאושרו 3.3 מיליון שקלים כל כך מהר, בעיניי זה לא מקצועי להעביר הצעה כזו. הרוב כמובן לא התנגדו ולכן התקציב יצא. עכשיו אנחנו בצומת, האם להצטרף למחאה או לא? יש שלטים שמחכים להיתלות ברחבי הארץ. אני רוצה להגיד שלאור העובדה שיש מספיק מחאות שאנחנו משתתפים בהם, אני לא רוצה לקחת בזה חלק. בעיניי לאור הסיטואציה שקורית בהתאחדות שראש ההתאחדות הוא איש ימין ובראש משרד האוצר עומד איש ימין, אז המחאה היא בין איש ימין לאיש ימין. אני לא חושבת שמה שקורה שם הוא בטוב לב.

**גיא הדר:** תקציב המדינה סגור.

**דניאל זילבר:** גם אם נחליט שכן נשתתף זה יצרוך מאיתנו זמן ופנאי. אפשר להעלות את זה.

**אופיר פרידמן:** אני לא הבנתי - יש את התקציב הזה למחאה. יש אופציה לקבל עוד כסף מהאוצר? או לא ריאליסטי. את אומרת שכל המחאה הזו זה תיאטרון?

**דניאל זילבר:** כן.

**אופיר פרידמן:** אם זה מה שאת חושבת. אני חושב שנכון היה להעלות את זה.

**דניאל זילבר:** אפשר להעלות את זה לשיח. אם לא היה סגל בכיר היינו מדברים על זה יותר, אבל הסגל הבכיר לוקח יותר משאבים.

**נדב שופט:** אני חושב שאם רוצים להתנגד לתיאטרון, יש דברים שאפשר לעשות בסדר היום.

**דניאל זילבר:** זה דורש השקעה של זמן והמשאבים שלנו מוגבלים. אם נגיע לנקודה שיש בה מורכבות וזה מחזק את הסגל הבכיר- הלחץ על האוצר מול המחאה. נראה מיום ליום נראה מה קורה ונתקדם.

אם ימשיך הסגל הבכיר - תהיה ישיבה בעוד שבוע.

**עדן סנדרס:** למישהו יש משהו נוסף להגיד על המחאה נגד האוצר?

**דניאל זילבר:** עדכון נוסף וחשוב - שתכירו יש משלחת של חב"ד לקמפוסים בארה"ב. אני ועדן טסות מה-5.6 עד ה-14.6. אנחנו מממנות את זה, לא יוצאת אגורה מחשבון הסטודנטים. זו הזדמנות בשבילנו לראות קמפוסים בחו"ל, אולי לקבל השראה ולייצר קשרים עם אגודות אחרות שרלוונטיות ולא בהכרח דרך ההתאחדות.

**עדן סנדרס:** יש אגודות שלוקחות כסף על זה ואנחנו מממנות את זה באופן מלא.

**אלה בר:** כל ההצעות שעולות פה, האם ממתינים עם זה?

**עדן סנדרס:** אם המצב ימשיך נזמן.

**קרן סובול:** אני רוצה להכניס את ההצעה שלי.

**אור מימון:** כמה זמן לוקח לרשם לאשר.

**דובר:** אמרת לקדם את זה ממחר.

**דניאל זילבר:** ממחר מקדמים את הנושא הזה של השעות. בלי קשר לזה בשבוע הבא יש ישיבה אם השביתה תמשיך, אעדכן אתכם מחר. בנוסף יש ישיבה בשבוע הבא כדי לעשות יישור קו ולהיפגש לתהליך. שאלות?

**הישיבה הסתיימה.**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**יו"ר הוועד עדן סנדרס חבר הוועד אור מימון**

|  |  |  |
| --- | --- | --- |
| **FName** | **LName** | **מאי** |
| אדם | בן-נון | 1 |
| אופיר | פרידמן | 1 |
| אור | מימון | 1 |
| איגור | ופרצקי |  |
| איה | היימן |  |
| אייל | אלפסי |  |
| איתי | כהן | 1 |
| איתמר | רינד |  |
| אלה | בר | 1 |
| אלה שיר | אגהוב |  |
| אלכס | יוסופוב |  |
| אמיר | שטיין |  |
| אנה | חמלניצקי | 1 |
| אסתי | אזולאי כשר | 1 |
| ארז | יוסף | 1 |
| אריאל | וינוגרדסקי | 1 |
| בועז | יעקובוב | 1 |
| בעז יעקב | אקרמן |  |
| בר | סובל | 1 |
| ברק | כהן | 1 |
| גבי | לי | 1 |
| גבע | שפירא |  |
| גיא | ראודניץ | 1 |
| גיא-תמר | לוי |  |
| גל | בינשטוק |  |
| גל | ואלה |  |
| דין | יונה |  |
| דניאל | זילבר | 1 |
| ולאד עוז | ירמקוביץ' |  |
| חן | קלצבסקי | 1 |
| טל | זיידמן |  |
| טלי | ברלין | 1 |
| יבגני | גרישין | 1 |
| יואב | פלד |  |
| יואל | גאפט | 1 |
| יסמין | סגול |  |
| יעל | ארז | 1 |
| יעל | אגמון נכט |  |
| לבנה | צליל | 1 |
| לילך | מרקוביץ' |  |
| מדינה | סאידובה |  |
| מיכאל | שלר |  |
| מריזל | קרטון |  |
| מתן | ברש |  |
| נדב | שופט | 1 |
| נועה | גרינברג |  |
| נועה | לוינסון | 1 |
| ניצן | כהן | 1 |
| נמרוד | פלבסקי | 1 |
| נעם | ברעם |  |
| סולאפה | מח'ול |  |
| עדו | סיון |  |
| עדן | אבו עקל |  |
| עדן | סנדרס | 1 |
| עודד יניב | שטראוס | 1 |
| עומר | קלי |  |
| עידו | ביטון | 1 |
| עינת | טוביה | 1 |
| צור | זאדי | 1 |
| קרן | סובול | 1 |
| רון | בן חיים |  |
| רוני | שרון |  |
| רותם | יעקובי | 1 |
| רם | דעבול |  |
| שחר | דקל | 1 |
| שי | דושניצקי | 1 |
| שי | אטוס |  |
| שיר | וינברג |  |
| שיר | בטט | 1 |
| שירה | רוהר |  |
| שירה | אדר |  |
| שלהב | הרכבי |  |
| תום | כהנא |  |
| אביגיל | קפלנר |  |
| תומר | בינשטוק | 1 |
|  |  | 36 |